ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 168 

30 Σεπτεμβρίου 1993 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

397. Ίδρυση Εργαστηρίων στο Τμήμα Ηλεκτρολόγων 

Μηχανικών της Πολυτετεχνικής Σχολής του Δη- 
μοκριτείου Πανεπιστημίου Θράκης και καθορι¬ 
σμός του εσωτερικού τους κανονισμού. 1 

398. Ίδρυση Καρδιοχειρουργικής Κλινικής στο Τμήμα 

Ιατρικής του Πανεπιστημίου Αθηνών και καθορι¬ 
σμός του εσωτερικού κανονισμού της. 2 

399. Ίδρυση Καρδιολογικής Κλινικής στο Τμήμα Νο¬ 

σηλευτικής του Πανεπιστημίου Αθηνών και κα¬ 
θορισμός του εσωτερικού κανονισμού της. 3 

ΑΠΟΦΑΣΕΙΣ 

Τροποποίηση της ΠΔ/ΤΕ 1991 /11.10.91, όπως ισχύει, 
που αφορά στην τοποθέτηση των αδιάθετων 


υπολοίπων της υποχρέωσης των εμπορικών τρα¬ 
πεζών, για τη χρηματοδότηση της βιοτεχνίας. . 4 
Εφαρμογή της απόφασης 861 (1993)/26.8.93 του 
Συμβουλίου Ασφαλείας του Οργανισμού Ηνωμέ¬ 
νων Εθνών σχετικά με την αναστολή των κυρώ¬ 
σεων που έχουν επιβληθεί στην Αϊτή. 5 

Επιστροφή Φ.Π.Α. σε δικαιούχους αγοραστές ταξιδιώ¬ 
τες . 6 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 397 (1) 


Ίδρυση Εργαστηρίων στο Τμήμα Ηλεκτρολόγων Μηχανι¬ 
κών της Πολυτετεχνικής Σχολής του Δημοκριτείου Πα¬ 
νεπιστημίου Θράκης και καθορισμός του εσωτερικού 
τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 50 παρ. 1 και 7 παρ. 5 του ν.1268/1982 
«Για τη δομή και λειτουργία των Α.Ε.Ι.» (Α’ 87), όπως η τε¬ 
λευταία αυτή διάταξη τροποποιήθηκε με το άρθρο 48 παρ. 
2 του ν. 1404/1983 «Δομή και λειτουργία των Τ.Ε.Ι.» (Α’ 
173). 

β. Του άρθρου 19 παρ. 2 του ν. 1735/1987 (Α* 195). 


γ. Του άρθρου 29Α του ν. 1558/1985 (Α’ 137), όπως 
αυτό προσετέθη με το άρθρο 27 του ν. 2081/1992 (Α’ 
154). 

2. Τη γνώμη της Γενικής Συνέλευσης του Τμήματος 
Ηλεκτρολόγων Μηχανικών της Πολυτεχνικής Σχολής του 
Δημοκριτείου Πανεπιστημίου Θράκης (συν. 6/11.6.1985 
και. 18/19.6.1990). 

3. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του προϋπολογισμού του 
Πανεπισητμίου Θράκης για το οικονομικό έτος 1993, ενώ 
για τα επόμενα οικονομικά έτη προκαλείται δαπάνη περί¬ 
που 800.000 δρχ. για κάθε εργαστήριο, η οποία θα καλυ¬ 
φθεί κατά τις διατάξεις του άρθρου 7 του παρόντος. 

4. Την 432/1993 γνωμοδότηση του Συμβουλίου της 
Επικρατείας, με πρόταση των Υπουργών Προεδρίας της 
Κυβέρνησης και Εθνικής Παιδείας και θρησκευμάτων, 
αποφασίζουμε: 

Άρθρο 1 
Ίδρυση 

Ιδρύονται στο Τμήμα Ηλεκτρολόγων Μηχανικών της Πολυ¬ 
τεχνικής Σχολής του Δημοκριτείου Πανεπιστημίου Θρά¬ 
κης τα εξής Εργαστήρια: 

α) «Εργαστήριο Ψηφιακών Συστημάτων», το οποίο εξυ¬ 
πηρετεί τις εκπαιδευτικές και ερευνητικές ανάγκες στα 
γνωστικά αντικείμενα των ψηφιακών εν γένει συστημά¬ 
των, της Αρχιτεκτονικής των Ψηφιακών Οργάνων και 
Εφαρμογών αυτών. 

β) «Μηχανουργικό, Ηλεκτρονικό και Υαλουργικό Εργα¬ 
στήριο», το οποίο εξυπηρετεί τις εκπαιδευτικές και ερευ¬ 
νητικές ανάγκες στα γνωστικά αντικείμενα της Ειδικής 
Μηχανολογίας, των Μεταλλικών Κατασκευών, των Ηλε¬ 
κτρικών Μηχανών, των Ηλεκτρολογικών Υλικών και της 
Αντοχής Υλικών. 

Άρθρο 2 

Εσωτερικός Κανονισμός 

Ο εσωτερικός κανονισμός των ιδρυομένων με το προη¬ 
γούμενο άρθρο Εργαστηρίων, περιέχεται στα επόμενα άρ¬ 
θρα. 

Αρθρο 3 
Αποστολή 

Κάθε Εργαστήριο έχει ως αποστολή: 

1. Την κάλυψη των διδακτικών αναγκών σε προπτυχιακό 
και μεταπτυχιακό επίπεδο του Τμήματος Ηλεκτρολόγων 
Μηχανικών, καθώς και άλλων Τμημάτων του Πανεπιστη¬ 
μίου Θράκης στα αντικείμενα με τα οποία ασχολείται. 

2. Την ανάπτυξη προγραμμάτων διδασκαλίας και έρευ¬ 
νας για μεταπτυχιακούς φοιτητές στα πλαίσια των γνωστι¬ 
κών αντικειμένων των Εργαστηρίων. 

3. Την κάθε μορφής συνεργασία με όλα τα κέντρα ερευ¬ 
νών και ακαδημαϊκά ιδρύματα Ελληνικά και Αλλοδαπά, 
εφόσον οι επιστημονικοί στόχοι συμπίπτουν, συμβαδίζουν 
και αλληλοσυμπληρώνονται με εκείνους των Εργαστη¬ 
ρίων, μέσα σε πνεύμα αμοιβαιότητας και συλλογικής ερ¬ 
γασίας. 

4. Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσεων 
και εκδόσεων. 

5. Τη συνεργασία με σχετικές δημόσιες υπηρεσίες, δή¬ 
μους, κοινότητες και άλλους κοινωνικούς και επιστημονι¬ 
κούς φορείς και τη συμβολή των Εργαστηρίων στη μελέτη 
προβλημάτων ανάπτυξης της χώρας. 

6. Την παροχή υπηρεσιών κατά τα προβλεπόμενα στο 
π.δ. 159/1984 (Α’ 53). 

Αρθρο 4 
Προσωπικό 

Το προσωπικό κάθε Εργαστηρίου απαρτίζεται από τα 
μέλη Δ.Ε.Π. του Τμήματος Ηλεκτρολόγων Μηχανικών, 
που το γνωστικό τους αντικείμενο εμπίπτει στα ερευνη¬ 
τικά ενδιαφέροντα κάθε Εργαστηρίου, όπως αυτά ορίζο¬ 
νται στο άρθρο 1 του παρόντος προεδρικού διατάγματος 
καθώς κα τα μέλη Ε.Δ.Τ.Π. και το λοιπό επιστημονικό προ¬ 
σωπικό που τοποθετείται στα Εργαστήρια, σύμφωνα με 
τις διατάξεις του άρθρου 4 παρ. 1 του ν. 2083/1992 (Α’ 
159). 

Αρθρο 5 

Διοίκηση - Αρμοδιότητες 

1. Κάθε Εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.), που ορίζεται, 
σύμφωνα με τις διατάξεις του άρθρου 28 του ν. 2083/ 
1992 (ΑΊ 59). 

2. Ο διευθυντής ασκεί τις αρμοδιότητες που ορίζει το 
άρθρο 7 του ν. 1268/1982 και επί πλέον: 

α. Συντονίζει το διδακτικό (προπτυχιακό - μεταπτυ¬ 
χιακό) και ερευνητικό έργο του Εργαστηρίου. 

β. Καταρτίζει και υποβάλλει για έγκριση στα αρμόδια όρ¬ 
γανα του ιδρύματος το ετήσιο πρόγραμμα λειτουργίας του 
Εργαστηρίου και μεριμνά για την τήρησή του. 

γ. Μεριμνά για την οικονομική διαχείριση των εσόδων 
του Εργαστηρίου. 

δ. Μεριμνά για τη στελέχωση του Εργαστηρίου με το 
αναγκαίο προσωπικό. 

ε. Μεριμνά για την κατανομή των χώρων του Εργαστη¬ 
ρίου. 

στ. Υποβάλλει τον ετήσιο απολογισμό των δραστηριοτή¬ 
των του Εργαστηρίου. 

ζ. Εισηγείται τους υπεύθυνους αναλωσίμων υλικών και 


του κινητού εξοπλισμού κια 

η Υπογράφει κάθε εξερχόμενο έγγραφο και γενικά εί¬ 
ναι υπεύθυνος για την ομαλή και αποδοτική λειτουργία του 
Εργαστηρίου. 

Άρθρο 6 
Λειτουργία 

1. Κάθε Εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του ιδρύματος. 
Το ωράριο εργασίας του προσωπικού είναι αυτό που προ- 
βλέπεται για κάθε κατηγορία, σύμφωνα με τις διατάξεις 
του άρθρου 79 του ν. 1566/85 (Α” 167) και του άρθρου 5 
του ν. 2083/92 (Α’ 159). 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο Εργαστήριο στα πλαίσια 
ερευνητικού προγράμματος ή άλλου έργου που έχει απο- 
φασισθεί και καθορίζει μέσα στα πλαίσια της αποστολής 
του Εργαστηρίου την προτεραιότητα στην χρησιμοποίηση 
οργάνων και χώρων σε περίπτωση που δεν υπάρχει σχε¬ 
τική απόφαση. 

3. Ο διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων και 
υλικών που ανήκουν σ’ αυτό, την παραμονή των εργαζομέ¬ 
νων (προσωπικού, φοιτητών, επισκεπτών), στους χώρους, 
όπου τηρούνται ειδικοί κανόνες ασφαλείας που αποσκο¬ 
πούν στην προφύλαξη της υγείας και αρτιμέλειας των ερ¬ 
γαζομένων, καθώς και στην προστασία των οργάνων και 
εγκαταστάσεών του από βλάβες. 

4. Η χρησιμοποίηση ειδικών οργάνων του Εργαστηρίου 
επιτρέπεται μόνο στο προσωπικό του Εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. 

Κινητά όργανα και σκεύη, τα οποία παραδίδοται για τη 
διεξαγωγή εργασιών επιστρέφονται, μετά τη χρησιμοποί¬ 
ησή τους, στην κατάσταση που είχαν παραδοθεί. 

5. Με εισήγηση του διευθυντή στα αρμόδια όργανα του 
ιδρύματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του Εργαστηρίου, σύμφωνα με τις διατάξεις του 
άρθρου 18 του ν. 1268/1982. 

6.0 διευθυντής μμπορεί να αναθέτει σε μέλος Ε.Δ.Τ.Π. 
τη διοικητική και γραμματειακή υποστήριξη του Εργαστη¬ 
ρίου. 

Άρθρο 7 
Πόροι 

Πόροι των Εργαστηρίων είναι: 

α) Οι πιστώσεις, οι οποίες προέρχονται από τις δημό¬ 
σιες επενδύσεις ή τον τακτικό προϋπολογισμό ή την ιδιαί¬ 
τερη περιουσία του Ιδρύματος και οι οποίες χορηγούνται 
σύμφωνα με τη διαδικασία του άρθρου 9 του ν. 1268/ 
1982. 

β) Τα έσοδα από την παροχή υπηρεσιών, σύμφωνα με το 
άρθρο 3 παρ. 3 του π.δ. 159/1984 (Α’ 53). 

γ) Οι πιστώσεις από άλλες πηγές όπως: 

ι) η ετήσια επιχορήγηση από τακτικό προϋπολογισμό και 
προϋπολογισμό δημοσίων επενδύσεων από τα διάφορα 
Υπουργεία της Χώρας. 

ιι) Οι κληρονομιές, κληροδοτήματα, δωρεές και κάθε 
άλλη οικονομική ενίσχυση που προέρχεται από ημεδαπά ή 
αλλοδαπά φυσικά και νομικά πρόσωπα προς το Πανεπι¬ 
στήμιο Θράκης για τους σκοπούς των Εργαστηρίων, εφό- 

σον δεν τίθενται όροι που αντιβαίνουν στο σκοπό των Ερ¬ 
γαστηρίων και του Πανεπιστημίου Θράκης. 

δ) Τα κονδύλια που προέρχονται από τα ιδιαίτερα ερευ¬ 
νητικά προγράμματα. 

Αρθρο 8 

Τηρούμενα βιβλία 

Για τις ανάγκες των Εργαστηρίων τηρούνται τα ακό¬ 
λουθα βιβλία και στοιχεία: 

- Βιβλίο πρωτοκόλλου. 

- Βιβιλίο περιουσιακών στοιχείων. 

- Φάκελος οικονομικών στοιχείων για κάθε έτος. 
-Κατάλογος επιστημονικών βιβλίων, περιοδικών και 

οργάνων. 

- Αρχείο ερευνητικών προγραμμάτων. 

- Κάθε άλλο βιβλίο ή στοιχείο που προβλέπεται από την 
ισχύουσα νομοθεσία ή κρίνεται απαραίτητο για τα Εργα¬ 
στήρια. 

Αρθρο 9 

Χώρος εγκατάστασης 

Χώροι εγκατάστασης κάθε Εργαστηρίου είναι οι χώροι 
που παραχωρού νται για τη διεξαγωγή του έργου του και ει¬ 
δικότερα οι χώροι των ειδικών εγκαταστάσεων με τα όρ¬ 
γανα και το λοιπό τεχνικό εξοπλισμό για τη διενέργεια των 
ερευνητικών προγραμμάτων και των εργαστηριακών 
ασκήσεων. 

Στο χώρο εγκατάστασης υπάρχει πινακίδα με τον τίτλο 
του Εργαστηρίου και το ονοματεπώνυμο του διευθυντή. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 20 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΕΘΝΙΚΗΣ ΠΑΙΔΕΙΑΣ 

ΚΥΒΕΡΝΗΣΗΣ ΚΑΙ ΘΡΗΣΚΕΥΜΑΤΩΝ 

ΣΩΤΗΡΙΟΙ ΚΟΥΒΕΛΑΣ ΓΕΩΡΓΙΟΣ ΣΟΥΦΛΙ ΑΣ 

--♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 398 (2) 

Ίδρυση Καρδιοχειρουργικής Κλινικής στο Τμήμα Ιατρικής 
του Πανεπιστημίου Αθηνών και καθορισμός του εσωτε¬ 
ρικού κανονισμού της. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 50 παρ. 1 και 7 παρ. 5 του ν.1268/1982 
«Για τη δομή και λειτουργία των Α.Ε.Ι.» (Α’ 87), όπως η τε¬ 
λευταία αυτή διάταξη τροποποιήθηκε με το άρθρο 48 παρ. 

2 του ν. 1404/1983 «Δομή και λειτουργία των Τ.Ε.Ι.» (Α' 
173). 

β) Του άρθρου 29Α του ν. 1558/85 (Α’ 137), όπως αυτό 
προσετέθη με το άρθρο 27 του ν. 2081 /92 (Α’ 154) και 
γ) Του άρθρου 19 παρ. 2 του ν. 1735/1987 (Α* 195). 

2. Τη γνώμη της Γενικής Συνελεύσεως του Τμήματος 
Ιατρικής του Πανεπιστημίου Αθηνών (συν. 16/6/1992). 

3. Το γεγονός ότι από τις διατάξεις του παρόντος δεν 


προκαλείται δαπάνη εις βάρος του προϋπολογισμού του 
Νοσοκομείου, στο οποίο θα εγκατασταθεί και του Πανεπι¬ 
στημίου Αθηνών για το οικονομικό έτος 1993, ενώ για τα 
επόμενα οικονομικά έτη προκαλείται για μεν τις εκπαιδευ¬ 
τικές και ερευνητικές ανάγκες δαπάνη 150.000 δρχ. κατ’ 
έτος, η οποία θα καλυφθεί από τον προϋπολογισμό του 
Πανεπιστημίου Αθηνών, για δε τις νοσηλευτικές ανάγκες 
δεν προκαλείται δαπάνη διότι η εν λόγω κλινική θα εγκα¬ 
τασταθεί και θα λειτουργήσει σε διαθέσιμους χώρους και 
κλίνες υφισταμένου νοσοκομείου. 

4. Την 431/1993 γνωμοδότηση του Συμβουλίου της 
Επικρατείας, με πρόταση των Υπουργών Προεδρίας της 
Κυβέρνσης και Εθνικής Παιδείας και θρησκευμάτων, 
αποφασίζουμε: 

Αρθρο 1 

Ίδρυση 

Ιδρύεται στο Τμήμα Ιατρικής του Πανεπιστημίου Αθηνών 
Καρδιοχειρουργική Κλινική, η οποία εξυπηρετεί τις εκπαι¬ 
δευτικές, ερευνητικές και νοσηλευτικές ανάγκες στο 
γνωστικό αντικείμενο της καρδιοχειρουργικής. 

Το κλινικό έργο περιλαμβάνει την περίθαλψη και νοση¬ 
λεία ασθενών με καρδιοχειρουργικές παθήσεις. Η περί¬ 
θαλψη συνίσταται στην κλινική διάγνωση, την εργαστη¬ 
ριακή διερεύνηση, την θεραπεία (συντηρητική ή χειρουρ¬ 
γική) και τη συνολική φροντίδα των πασχόντων. 

Αρθρο 2 

Εσωτερικός κανονισμός 

Ο εσωτερικός κανονισμός της Κλινικής που ιδρύεται με 
το προηγούμενο άρθρο περιέχεται στα επόμενα άθρα. 

Αρθρο 3 
Αποστολή 

1. Η Κλινική έχει ως αποστολή: 

α) Την κάλυψη των διδακτικών και ερευνητικών ανα¬ 
γκών του Τμήματος Ιατρικής, καθώς και των άλλων Τμη¬ 
μάτων του Πανεπιστημίου Αθηνών σε προπτυχιακό και με¬ 
ταπτυχιακό επίπεδο στα θέματα με τα οποία ασχολείται η 
Κλινική, σύμφωνα με το άρθρο 1 του παρόντος διατάγμα¬ 
τος. 

β) Την εξυπηρέτηση των διαφόρων κοινωνικών αναγκών 
όταν και όποτε ζητείται συγκεκριμένη συνδρομή που ανή¬ 
κει στο αντικείμενο της Κλινικής. 

γ) Την ειδίκευση ιατρών, νοσηλευτών, καθώς και άλλων 
λειτουργών των κλάδων υγείας και τη συνεχή εκπαίδευση 
και επιμόρφωση αυτών. 

δ) Την εκτέλεση κλινικών και πειραματικών ερευνητι¬ 
κών προγραμμάτων με σκοπό τη μελέτη και αναζήτηση 
νέων τεχνικών και θεραπευτικών μεθόδων. 

ε) Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα της ημε¬ 
δαπής ή της αλλοδαπής. 

στ) Την οργάνωση τοπικών, εθνικών και διεθνών συνε¬ 
δρίων, συμποσίων, σεμιναρίων, διαλέξεων και μετεκπαι- 
δευτικών μαθημάτων με σκοπό την ενημέρωση του κοι¬ 
νού, του νοσηλευτικού, του ιατρικού και λοιπού προσωπι¬ 
κού της Κλινικής. 

ζ) Την παροχή υπηρεσιών κατά τα προβλεπόμενα στο 
π.δ. 159/1984 (Α’ 53). 

Άρθρο 4 
Προσωπικό 

Το προσωπικό της Κλινικής απαρτίζεται από: α) Μέλη 
ΔΕΠ του Τρήματος Ιατρικής που το γνωστικό τους αντικεί¬ 
μενο εμπίπτει στα διδακτικά, ερευνητικά και νοσηλευτικά 
ενδιαφέροντα της Κλινικής, όπως αυτά ορίζονται στο άρ¬ 
θρο 1 του παρόντος διατάγματος. 

β) Ειδικευόμενους ιατρούς, νοσηλευτές και λοιπούς 
επιστήμονες. 

γ) Μέλη Ειδικού Διοικητικού - Τεχνικού Προσωπικού και 

δ) Υγειονομικό και λοιπό προσωπικό που τοποθετείται 
στην Κλινική, σύμφωνα με τις διατάξεις των ν. 1397/85 
και 1579/85. 

Άρθρο 5 

Διοίκηση - Αρμοδιότητες 

1. Η Κλινική διευθύνεται από μέλος Δ.Ε.Π. του Τμήμα¬ 
τος Ιατρικής που ορίζεται, σύμφωνα με τις διατάξεις του 
άρθρου 28 παρ. 22 του ν. 2083/92 (Α’ 159). 

2. Ο Διευθυντής της Κλινικής ασκεί τις αρμοδιότητες 
που ορίζει το άρθρο 7 παρ. 4 του Ν. 1268/82 και επι¬ 
πλέον: 

α) Καταρτίζει και εισηγείται το πρόγραμμα λειτουργίας 
για τις διδακτικές και ερευνητικές δραστηριότητες της 
Κλινικής και μεριμνά για την υλοποίησή του. 

β) Μεριμνά για την υλοποίηση των αποφάσεων των συλ¬ 
λογικών οργάνων του νοσοκομείου στο οποίο εγκαθίστα¬ 
ται η Κλινική για την παροχή του νοσηλευτικού έργου. 

γ) Διαχειρίζεται κάθε έσοδο που περιέρχεται στην Κλι¬ 
νική, σύμφωνα με τις διατάξεις του άρθρου 7 του παρό¬ 
ντος. 

δ) Μεριμνά για τη στελέχωση της Κλινικής με το ανα¬ 
γκαίο προσωπικό. 

ε) Εισηγείται τους υπεύθυνους αναλωσίμων υλικών και 
του κινητού εξοπλισμού. 

στ) Υπογράφει κάθε έγγραφο που εξέρχεται στην Κλι¬ 
νική. 

Άρθρο 6 

Εγκατάσταση - Λειτουργία 

1. Χώρος εγκατάστασης της κλινικής είναι ο χώρος που 
παραχωρείται για τη διεξαγωγή του διδακτικού - ερευνητι¬ 
κού και νοσηλευτικού της έργου. 

Στο χώρο εγκατάστασης υπάρχει πινακίδα με τον τίτλο 
της κλινικής και το ονοματεπώνυμο του διευθυντή. 

2. Το ωράριο εργασίας του προσωπικού είναι αυτό που 
προβλέπεται για κάθε κατηγορία, σύμφωνα με τις διατά¬ 
ξεις του άρθρου 79 του ν. 1566/85 (Α’ 167) και του άρ¬ 
θρου 5 του ν. 2083/92 (Α’ 159). 

3. Ο διευθυντής έχει την ευθύνη για την εν γένει λει¬ 
τουργία της κλινικής και τη χρησιμοποίηση οργάνων και 
υλικών τους. 

Για κάθε ερευνητική εργασία ο διευθυντής ενημερώνε¬ 
ται πριν από η διεξαγωγή της και καθορίζει μέσα στα πλαί¬ 
σια της αποστολής της την προτεραιότητα στη χρησιμο¬ 
ποίηση οργάνων και χώρων σε περίπτωση που δεν υπάρχει 
σχετική απόφαση. 

4. Η χρησιμοποίηση ειδικών οργάνων επιτρέπεται μόνο 
στο προσωπικό της κλινικής ή σε ερευνητές που έχουν ει¬ 
δική επί των οργάνων εκπαίδευση. 


Κινητά όργανα και σκεύη, τα οποία παραδίδονται για τη 
διεξαγωγή ερευνητικής εργασίας επιστρέφονται μετά τη 
χρησιμοποίησή τους στην κατάσταση που είχαν παραδο¬ 
θεί. 

5. Με εισήγηση του διευθυντή στα αρμόδια όργανα του 
Ιδρύματος είναι δυνατή η πρόσληψη διακεκριμένων επι¬ 
στημόνων σε τομείς σχετικούς με τις διδακτικεξ ερευνητι¬ 
κές και νοσηλευτικές δραστηριότητες της κλινικής. 

Άρθρο 7 
Πόροι 

Πόροι της Κλινικής είναι: 

α) Οι πιστώσεις, οι οποίες προέρχονται από τις δημό¬ 
σιες επενδύσεις ή τον τακτικό προϋπολογισμό ή την ιδιαί¬ 
τερη περιουσία του Πανεπιστημίου Αθηνών και οι οποίες 
χορηγούνται από το Τμήμα Ιατρικής, σύμφωνα με τη διαδι¬ 
κασία του άρθρου 8 του Ν. 1268/82. 

β) Οι πιστώσεις από άλλες πηγές όπως: ι) η ετήσια επι¬ 
χορήγηση από τον τακτικό προϋπολογισμό και τον προϋ¬ 
πολογισμό δημοσίων επενδύσεων από διάφορα Υπουρ¬ 
γεία της Χώρας, ιι) οι κληρονομιές, κληροδοτήματα, δω¬ 
ρεές και κάθε άλλη οικονομική ενίσχυση που προέρχονται 
από ημεδαπά ή αλλοδαπά φυσικά και νομικά πρόσωπα 
προς το Πανεπιστήμιο Αθηνών για τους σκοπούς της Κλι¬ 
νικής, εφόσον δεν τίθενται όροι που αντιβαίνουν στο κοπό 
της Κλινικής και του Πανεπιστημίου Αθηνών. 

Άρθρο 8 
Τηρούμενα βιβλία 

Για τις ανάγκες της Κλινικής τηρούνται τα ακόλουθα βι¬ 
βλία και στοιχεία: 

- Πρωτόκολλο εισερχόμενης - εξερχόμενης αλληλο¬ 
γραφίας. 

- Βαθμολόγιο φοιτητών. 

- Βιβλίο περιουσιακών στοιχείων. 

- Φάκελλος οικονομικών στοιχείων κάθε έτους. 

- Κατάλογος επιστημονικών οργάνων. 

- Αρχείο ασθενών της Κλινικής. 

- Βιβλίο επιστημονικής δραστηριότητας της Κλινικής. 

- Βιβλίο μεταβολών του προσωπικού της Κλινικής και 

- Κάθε άλλο βιβλίο ή στοιχείο που προβλέπεται από την 
ισχύουσα νομοθεσία ή κρίνεται απαραίτητο για την Κλι¬ 
νική. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του διατάγμα¬ 
τος αυτού. 

Αθήνα, 20 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΕΘΝΙΚΗΣ ΠΑΙΔΕΙΑΣ 

ΚΥΒΕΡΝΗΣΗΣ ΚΑΙ ΘΡΗΣΚΕΥΜΑΤΩΝ 

ΣΩΤΗΡΙΟΣ ΚΟΥΒΕΛΑΣ ΓΕΩΡΓΙΟΣ ΣΟΥΦΛΙΑΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 399 (3) 

Ίδρυση Καρδιολογικής Κλινικής στο Τμήμα Νοσηλευτικής 
του Πανεπιστημίου Αθηνών και καθορισμός του εσωτε¬ 
ρικού κανονισμού της. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 50 παρ. 1 και 7 παρ. 5 του ν.1268/1982 
«Για τη δομή και λειτουργία των Α.Ε.Ι.* (Α’ 87), όπως η τε¬ 
λευταία αυτή διάταξη τροποποιήθηκε με το άρθρο 48 παρ. 
2 του ν. 1404/1983 «Δομή και λειτουργία των Τ.Ε.Ι.» (Α’ 
173). 

β· Του άρθρου 19 παρ. 2 του ν. 1735/1987 (Α’ 195). 
γ. Του άρθρου 29Α του ν. 1558/1985 (Α’ 137), όπως 
αυτό προστέθηκε με το άρθρο 27 του ν. 2081/1992 (Α’ 
154). 

2. Τη γνώμη της Γενικής Συνελεύσεως του Τμήματος 
Νοσηλευτικής του Πανεπιστημίου Αθηνών (συν. 
11.9.1990)* 

3. Το γεγονός ότι από τις διατάξεις του διατάγματος αυ¬ 
τού δεν προκαλείται δαπάνη για το οικονομικό έτος 1993. 

Η δαπάνη για καθένα από τα επόμενα οικονομικά έτη, 
για μεν τις εκπαιδευτικές και ερευνητικές ανάγκες, θα 
ανέλθει στο ποσό των 150.000 δρχ. περίπου, για δε τις 
νοσηλευτικές ανάγκες δεν πρόκειται να προκληθεί δα¬ 
πάνη, διότι η εν λόγω Κλινική θα εγκατασταθεί και θα λει¬ 
τουργήσει σε διαθέσιμους χώρους και κλίνες υφιστάμενου 
νοσοκομείου. 

4. Την 458/1993 γνωμοδότηση του Συμβουλίου της 
Επικρατείας, με πρόταση των Υπουργών Προεδρίας της 
Κυβέρνησης και Εθνικής Παιδείας και θρησκευμάτων, 
αποφασίζουμε: 

Αρθρο 1 
Ίδρυση 

Ιδρύεται στο Τμήμα Νοσηλευτικής του Πανεπιστημίου 
Αθηνών Καρδιολογική Κλινική, η οποία εξυπηρετεί τις εκ¬ 
παιδευτικές, ερευνητικές και νοσηλευτικές ανάγκες στο 
γνωστικό αντικείμενο της Καρδιολογίας και Προληπτικής 
Καρδιολογίας, στα γενικότερα πλαίσια της προληπτικής 
Ιατρικής. Το κλινικό έργο περιλαμβάνει την περίθαλψη και 
νοσηλεία ασθενών με καρδιαγγειακές παθήσεις. Η περί¬ 
θαλψη συνίσταται στην πρόληψη, στην κλινική διάγνωση 
και στη θεραπευτική αντιμετώπιση των πασχόντων. 

Αρθρο 2 

Εσωτερικός Κανονισμός 

Ο εσωτερικός κανονισμός της Κλινικής που ιδρύεται με 
το προηγούμενο άρθρο, καθορίζεται, σύμφωνα με τα επό¬ 
μενα άρθρα. 

Αρθρο 3 
Αποστολή 

Η Κλινική έχει ως αποστολή: 

α) Την κάλυψη των διδακτικών και ερευνητικών ανα¬ 
γκών του Τμήματος Νοσηλευτικής, καθώς και των άλλων 
τμημάτων του Πανεπιστημίου στα θέματα με τα οποία 
ασχολείται η Κλινική, σύμφωνα με το άρθρο 1. 
β) Την εξυπηρέτηση των διαφόρων κοινωνικών ανα¬ 


γκών, όταν και όποτε ζητείται συγκεκριμένη συνδρομή, 
που ανήκει στα θέματα με τα οποία ασχολείται η Κλινική. 

γ) Την ειδίκευση ιατρών, νοσηλευτών, καθώς και άλλων 
λειτουργών των κλάδων υγείας και τη συνεχή εκπαίδευση 
και επιμόρφωση αυτών. 

δ) Την άσκηση προληπτικής ιατρικής περίθαλψης και 
νοσηλείας σε ασθενείς με νοσήματα, όπως αυτά περιγρά- 
φονται στο άρθρο 1 του παρόντος διατάγματος. 

ε) Την εκτέλεση κλινικών και πειραματικών ερευνητι¬ 
κών προγραμμάτων με σκοπό τη μελέτη και αναζήτηση 
νέων τεχνικών και θεραπευτικών μεθόδων. 

στ) Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα της ημε¬ 
δαπής ή της αλλοδαπής. 

ζ) Την οργάνωση σεμιναρίων, συμποσίων, συνεδρίων, 
διαλέξεων με σκοπό την ενημέρωση του ιατρικού και λοι¬ 
πού προσωπικού της Κλινικής. 

η) Την παροχή υπηρεσιών κατά τα προβλεπόμενα στο 
π.δ. 159/1984 (Α' 53). 

Αρθρο 4 
Προσωπικό 

Το Προσωπικό της Κλινικής απαρτίζεται από: 
α) Μέλη του Διδακτικού Ερευνητικού προσωπικού 
(Δ.Ε.Π.) του Τμήματος Νοσηλευτικής, που το γνωστικό 
τους αντικείμενο εμπίπτει στα διδακτικά, ερευνητικά και 
νοσηλευτικά ενδιαφέροντα της Κλινικής. 

β) Ειδικευμένους γιατρούς, νοσηλευτές και λοιπούς 
επιστήμονες. 

γ) Μέλη του Ειδικού Διοικητικού - Τεχνικού Προσωπικού 
(Ε.Δ.Τ.Π.) 

δ) Υγειονομικό και λοιπό προσωπικό που τοποθετείται 
στην Κλινική σύμφωνα με τις εκάστοτε κείμενες διατά¬ 
ξεις. 

Άρθρο 5 

Διοίκηση - Αρμοδιότητες 

1. Η Κλινική διευθύνεται από μέλος Δ.Ε.Π. του Τμήμα¬ 
τος Νοσηλευτικής που ορίζεται, σύμφωνα με τις διατάξεις 
του άρθρου 28 παρ. 22 του ν. 2083/92 (Α’ 159). 

2. Ο διευθυντής ασκεί τις αρμοδιότητες που ορίζει το 
άρθρο 7 παρ. 4 του ν. 1268/1982 και επί πλέον: 

α) Καταρτίζει και εισηγείται το πρόγραμμα λειτουργίας 
για τις διδακτικές και ερευνητικές δραστηριότητες της 
Κλινικής και μεριμνά για την υλοποίησή του. 

β) Μεριμνά για την υλοποίηση των αποφάσεων των συλ¬ 
λογικών οργάνων του νοσοκομείου, στο οποίο λειτουργεί 
η Κλινική για την παροχή νοσηλευτικού έργου. 

γ) Διαχειρίζεται κάθε έσοδο που περιέρχεται στην Κλι¬ 
νική, σύμφωνα με τις ισχύουσες διατάξεις. 

δ) Μεριμνά για τη στελέχωση της Κλινικής με το ανα¬ 
γκαίο προσωπικό. 

ε) Μεριμνά για την κατανομή των πόρων, 
στ) Υποβάλλει τον ετήσιο απολογισμό των δραστηριοτή¬ 
των. 

ζ) Εισηγείται τους υπεύθυνους αναλωσίμων υλικών και 
του κινητού εξοπλισμού, 
η) Υπογράφει κάθε εξερχόμενο έγγραφο. 

Άρθρο 6 

Εγκατάσταση - Λειτουργία 

1. Χώρος εγκατάστασης της Κλινικής είναι ο χώρος που 

για τη διεξαγωγή του διδακτικού - ερευνητικού και νοση¬ 
λευτικού της έργου. Στο χώρο εγκατάστασης υπάρχει πι¬ 
νακίδα με τον τίτλο της Κλινικής και το ονοματεπώνυμο 
του διευθυντή. 

2. Το ωράριο εργασίας του προσωπικού είναι αυτό που 
προβλέπεται για κάθε κατηγορία, σύμφωνα με τις κείμε¬ 
νες διατάξεις. 

3.0 διευθυντής έχει τη ευθύνη για την εν γένει λειτουρ¬ 
γία της Κλινικής και τη χρησιμοποίηση των οργάνων και 
υλικών της. Για κάθε ερευνητική εργασία ο Διευθυντής 
ενημερώνεται πριν από τη διεξαγωγή της και καθορίζει 
μέσα στα πλαίσια της αποστολής της την προτεραιότητα 
στη χρησιμοποίηση οργάνων και χώρων σε περίπτωση που 
δεν υπάρχει σχετική απόφαση. 

4. Η χρησιμοποίηση ειδικών οργάνων επιτρέπεται μόνο 
στο προσωπικό της Κλινικής ή σε ερευνητές που έχουν ει¬ 
δική επί των οργάνων εκπαίδευση. Κινητά όργανα και 
σκεύη, τα οποία παραδίδονται για τη διεξαγωγή ερευνητι¬ 
κής εργασίας επιστρέφονται μετά τη χρησιμοποίησή τους 
στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
ιδρύματος είναι δυνατή η πρόσληψη διακεκριμένων επι¬ 
στημόνων σε τομείς σχετικούς με διδακτικές, ερευνητικές 
και νοσηλευτικές δραστηριότητες της Κλινικής, σύμφωνα 
με τις διατάξεις του άρθρου 18 παρ. 2 του ν. 1268/82. 

Αρθρο 7 
Πόροι 

Πόροι της Κλινικής είναι: 

α) Οι πιστώσεις, οι οποίες προέρχονται από τις δημό¬ 
σιες επενδύσεις, τον τακτικό προϋπολογισμό ή την ιδιαί¬ 
τερη περιουσία του ιδρύματος και οι οποίες χορηγούνται 
σύμφωνα με τη διαδικασία που καθορίζουν οι διατάξεις 
της κείμενης νομοθεσίας. 

β) Τα έσοδα από την παροχή υπηρεσιών, σύμφωνα με το 
άρθρο 3 παρ. 3 του π.δ. 159/1984 (Α* 53). 

γ) Οι πιστώσεις από άλλες πηγές όπως: 

ι) Ετήσια επιχορήγηση από τακτικό προϋπολογισμό και 
προϋπολογισμό δημοσίων επενδύσεων από τα διάφορα 
Υπουργεία της Χώρας. 

ιι) Κληρονομιές, κληροδοτήματα, δωρεές και κάθε άλλη 
οικονομική ενίσχυση που προέρχεται από ημεδαπά ή αλ¬ 
λοδαπά φυσικά και νομικά πρόσωπα προς το Πανεπιστή¬ 
μιο Αθηνών για την Κλινική, εφόσον δεν τίθενται όροι που 
αντιβαίνουν στο σκοπό της Κλινικής και του Πανεπιστη¬ 
μίου Αθηνών. 

δ) Τα κονδύλια που προέρχονται από τα ιδιαίτερα ερευ¬ 
νητικά προγράμματα. 

Αρθρο 8 

Τηρούμενα βιβλία 

Γ ια τις ανάγκες της Κλινικής τηρούνται τα ακόλουθα βι-^ 
βλία και στοιχεία: 

-Πρωτόκολλο εισερχόμενης - εξερχόμενης αλληλο¬ 
γραφίας. 

- Βαθμολόγιο φοιτητών. 

- Βιβλίο περιουσιακών στοιχείων. 

- Φάκελλος οικονομικών στοιχείων κάθε έτους. 

- Κατάλογος επιστημονικών οργάνων. 

- Αρχείο ασθενών. 

- Βιβλίο επιστημονικής δραστηριότητας. 

- Βιβλίο μεταβολών του Προσωπικού. 


- Κάθε άλλο βιβλίο ή στοιχείο που προβλέπεται από την 
ισχύουσα νομοθεσία ή κρίνεται απαραίτητο. 

Στον Υπουργό Εθνικής Παιδείας και θρησκευμάτων 
αναθέτουμε την δημοσίευση και εκτέλεση του παρόντος 
διατάγματος. 

Αθήνα, 20 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΕΘΝΙΚΗΣ ΠΑΙΔΕΙΑΣ 

ΚΥΒΕΡΝΗΣΗΣ ΚΑΙ ΘΡΗΣΚΕΥΜΑΤΩΝ 

ΣΩΤΗΡΙΟΣ ΚΟΥΒΕΛΑΣ ΓΕΩΡΓΙΟΣ ΣΟΥΦΛΙ ΑΣ 

-♦- 

ΑΠΟΦΑΣΕΙΣ 


( 4 ) 

Τροποποίηση της ΠΔ/ΤΕ 1991/11.10.91, όπως ισχύει, 
που αφορά στην τοποθέτηση των αδιάθετων υπολοί¬ 
πων της υποχρέωσης των εμπορικών τραπεζών, για τη 
χρηματοδότηση της βιοτεχνίας. 

Πράξη Διοικητή αριθ. 2247/20.9.93 
(Άρθρο 1 του Ν. 1266/82) 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτι¬ 
κής και άλλες διατάξεις», 

β) Τις ΠΔ/ΤΕ 1991/11.10.91, 2126/21.9.92, 2161/ 
21.12.92 και 2191/31.3.93, όπως ισχύουν, αποφά¬ 
σισε: 

να παρατείνει μέχρι 31.3.94 τη δυνατότητα που έχουν οι 
τράπεζες, με βάση την ΠΔ/ΤΕ 1991/11.10.91, να το¬ 
ποθετούν από τα αδιάθετα υπόλοιπα της υποχρέωσης 
για τη χρηματοδότηση της Βιοτεχνίας σε ομόλογα της 
Ελληνικής Τράπεζας Βιομηχανικής Ανάπτυξης, μέχρι 
ποσών που κατέχουν ήδη, κατά την ημερομηνία κοινο¬ 
ποίησης της παρούσας πράξης. 

Από τις διατάξεις της παρούσας πράξης δεν προκαλεί- 
ται δαπάνη σε βάρος του κρατικού προϋπολογισμού. 
Η Πράξη αυτή να δημοσιευθεί στην Εφημερίδα της Κυ- 
βερνήσεως. 


Ο Διοικητής 
Ε.Ν. ΧΡΙΣΤΟΔΟΥΛΟΥ 


Εφαρμογή της απόφασης 861 (1993)/26.8.93 του 
Συμβουλίου Ασφαλείας του Οργανισμού Ηνωμένων 
Εθνών σχετικά με την αναστολή των κυρώσεων που 
έχουν επιβληθεί στην Αϊτή. 

Πράξη Διοικητή αριθ. 2248/20.9.93 
(Άρθρο 1 του Ν. 1266/82) 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτι¬ 
κής και άλλες διατάξεις», 
β) Την ΠΔ/ΤΕ 2235/19.7.93, 

γ) Το 114/8.9.93 (ΑΠ 10994) έγγραφο της Τράπεζας 

της Ελλάδος, και το διαβιβαζόμενο με αυτό έγγραφο 
(ΑΠ 5524/Ε5-386/7.9.93), αποφάσισε: 

σε εφαρμογή της απόφασης 861 (1993)/26.8.93 του 
Συμβουλίου Ασφαλείας του Οργανισμού Ηνωμένων 
Εθνών, να άρει τις απαγορεύσεις που τέθηκαν με την 
ΠΔ/ΤΕ 2235/19.7.93 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του κρατικού προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
Ε.Ν. ΧΡΙΣΤΟΔΟΥΛΟΥ 

-♦- 

( 6 ) 

Επιστροφή Φ.Π.Α. σε δικαιούχους αγοραστές ταξιδιώ¬ 
τες 

(Συνεδρίαση 532/2.9.93, θέμα 2 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: την 1052999/4190/0014/ 


9.4.93 απόφαση του Υπουργού Οικονομικών, αποφά¬ 
σισε: 

α) Επιστρέφεται η επιστροφή Φ.Π.Α, στα πλαίσια της 
πιο πάνω απόφασης του Υπουργού Οικονομικών, σε 
ταξιδιώτες που έχουν την κατοικία ή τη συνήθη διαμονή 
τους εκτός Κοινότητας και μεταφέρουν τα αγαθά που 
αγόρασαν στην Ελλάδα εκτός Κοινότητας και με πί¬ 
στωση της πιστωτικής τους κάρτας ή με καταβολή σε 
δραχμές από εταιρίες διαμεσολάβησης, μέσω των 
εξουσιδοτημένων γραφείων τους, σε οποιοδήποτε ση¬ 
μείο εξόδου από τη χώρα. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο ΠΡΟΕΔΡΟΣ ΤΑ ΜΕΛΗ Η ΓΡΑΜΜΑΤΕΑΣ 

Ακριβές αντίγραφο 
Αθήνα, 20 Σεπτεμβρίου 1993 

Η Γραμματέας 
Μ. ΚΑΡΑΜΠΕΛΑ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

Καποδιστρίου 34 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΙ.ΕΧ 

22.3211 ΥΡΕΤ ΘΠ 

λειτουργούν καθημερινά από 8.00 Τ έως 13.00* 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 οελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α’ Δρχ. 

15.000 

Δρχ. 

750 

β) » 

» 

» 

Β’ 

» 

30.000 

» 

1.500 

γ) » 

» 

» 

Γ’ 

» 

10.000 

» 

500 

δ) » 

» 

» 

Δ' 

» 

30.000 

» 

1.500 

ε) » 

» 

» 

Αναπτυξιακών Πράξεων 

» 

20.000 

» 

1.000 

στ) » 

» 

» 

Ν.Π.Δ.Δ. 

» 

10.000 

» 

500 

ζ) » 

» 

» 

ΠΑΡΑΡΤΗΜΑ 

» 

5.000 

» 

250 

η) » 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » 

» 

» 

Αν. Ειδικού Δικαστηρίου 

» 

3.000 

» 

150 

ι) » 

» 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








